|  |  |  |
| --- | --- | --- |
| **A tantárgy megnevezése:***Az EU integráció alapkérdései* | **Kód:**  *NBG\_NT170K3* | **Kreditszám:** *3* |
| **A tantárgyért felelős szervezeti egység:***EKF POLITOLÓGIA* | **A kurzus jellege**: *elmélet* | **Kontaktóraszám:** *2/0* |
| **Előfeltételek:** *-* | **Az értékelés formája**:*kollokvium*  |  |
| **Tantárgyleírás:*****A tantárgy tanításának alapelvei és céljai:*** * A kurzus során a hallgatók megismerkedhetnek az európai integráció gondolatának történeti előzményeivel. Részletesen foglalkozunk az európai integráció 20. századi történetével, rávilágítunk az egyes események mögött meghúzódó politikai összefüggésekre. Végigkísérjük az európai országok, gazdaságok, társadalmak funkcionális összefonódásának folyamatát. A kurzus során a hallgatók nem csak az Európai Unió történetét ismerik meg, hanem betekintést nyernek intézményi felépítésébe, működésébe, döntéshozatali mechanizmusába. Emellett foglalkozunk az Európai Unión kívüli integrációs intézményekkel is (pl. NATO, NYEU, EFTA, V4). Célunk, hogy a kurzus végére a hallgatók átlássák és értsék az Európai Unió céljait és működési elveit.

***Fejlesztendő kompetenciaterületek:****Szakmai tudás*: * Az európai integrációs intézmények történetének, jelenének megismerése, működési mechanizmusainak megértése.

*Szakmai képességek:** Az integrációs célok és mechanizmusok hátterének megértése, az integráció előnyeinek és hátrányainak megismerése, a különböző integrációs szervezetek megkülönböztetése. Magyarország és az Európai Unió kapcsolatának ismerete és megértése.

 *Szakmai szerepvállalás és elkötelezettség:** Az Európai Unió történetének, működésének, döntéshozatali folyamatainak megismerésével a hallgatók olyan ismeretek birtokába jutnak, amelyek segítségével képessé válnak reálisabban látni Magyarország szerepét az Európai Unióban. Kiemelt cél, hogy a hallgatók szakmailag hiteles tudás birtokában tudjanak véleményt formálni Magyarország és Európa jelenlegi helyzetéről, jövőjéről és az integrációs szükségességéről.

***A tantárgy főbb tematikai csomópontjai:**** Az európai eszme alapfogalmai és történeti előzményei
* Az európai integráció gondolata a 20. század első felében, a világháborúk hatása
* Az európai integráció mélyítésének szakaszai, következményei
* Az európai integráció térbeli kiterjesztése
* Az Európai Unió intézményrendszere
* Az Európai Unió gazdasági alapjai
* Magyarország az Európai Unióban
* Válság és kiútkeresés, az európai integráció jövője.

***Követelmények, a tanegység teljesítésének feltételei:**** A félév során a hallgatók két zárthelyi dolgozatot írnak, amelyek 25-25%-ban határozzák meg a félév végi jegyet. A kurzus írásbeli kollokviummal zárul. A vizsgázáshoz mindkét zárhelyi dolgozat megírása szükséges.

***Munkaformák:**** elmélet
 |
|  ***Kötelező irodalom:***1. Losoncz Miklós: Az Európai Unió. <http://www.rubicon.hu/magyar/oldalak/az_europai_unio/>
2. Kiss Éva: Az Európai Unió a XXI. század elején. Akadémiai Kiadó, 2005
3. Balázs Péter: Magyarország beilleszkedése az Európai Unióba. In: A magyarok bemenetele. 2006. 437-456.

  ***Ajánlott irodalom:***1. Bainbridge, Timothy: EU mindentudó. HVG, 2004.
2. Blahó András: Európai integrációs alapismeretek. Aula, 2004.
3. Garai Katalin: Az Európai Unió. Corvina, 1999.
 |
| **Tantárgyfelelős:** Dr. Gyarmati István – egyetemi docens**Oktató:** Dr. Gyarmati István – egyetemi docens |